tomron87/hebrew-wikipedia-sentences-corpus huggingface dataset:
"Happier Than Ever" נכלל במספר רשימות סוף שנה של השירים הטובים ביותר של 2021. מגזין המוזיקה והתרבות "BBC" סיקר את השירים והאלבומים שיצאו לאור בשנת 2021, ודירג את השיר במקום השביעי ברשימת "21 האלבומים/השירים הטובים ביותר של 2021 ׁ(דירוג של אלבומים ושירים)".
השיר קיבל מועמדויות בטקס פרסי גראמי ה-64 בקטגוריות הקלטת השנה, שיר השנה, ביצוע סולו הפופ הטוב ביותר והווידאו קליפ הטוב ביותר.
בנובמבר 2020, הוציאה אייליש את הסינגל השני "Therefore I Am", מאלבום האולפן השני שלה Happier Than Ever.
במהלך אותו החודש היא אישרה שהיא עבדה על האלבום וכי היו לה 16 רצועות בעבודה, וציינה כי האלבום נוצר בהשראת מגפת הקורונה.
השיר "Happier Than Ever" הושמע והופיע לראשונה בסרט התיעודי של אייליש "Billie Eilish: The World's a Little Blurry", שם מילותיו "כשאני רחוקה ממך, אני שמחה מתמיד, הלוואי שיכולתי להסביר זאת טוב יותר.
הלוואי שזה לא היה נכון" נחשפו לראשונה.
בחודש אפריל 2021 פרסמה אייליש פרסומים שונים, ביניהם כתבה בפרסום "דברים מתקרבים" בחשבון האינסטגרם שלה.
שבוע לאחר מכן, ב-26 באפריל, היא הוציאה הצצה באורך של 15 שניות מהשיר בחשבון האינסטגרם שלה, במראה החזותי שלה היא יושבת על כיסא עם הגב למצלמה.
מגזין "DIY" תיאר את הקליפ כ"פשוט", והעלה השערות שהוא "מברך את התקופה החדשה של בילי".
"Happier Than Ever" משמש כרצועת הכותרת והסינגל השישי מתוך אלבום האולפן השני של אייליש, שיצא לצד האלבום ב-30 ביולי 2021.
+רשימה של זכיות ומועמדויות שקיבל השיר "Happier Than Ever" פרס שנה קטגוריה תוצאה הערות פרסי הווידאו קליפים של MTV 2021 שיר הקיץ2022שיר השנההפופ הטוב ביותרהבימוי הטוב ביותרהאפקט הוויזואלי הטוב ביותרפרסי NME2022 Best Music Videoפרסי גראמי 2022 הקלטת השנה שיר השנה ווידאו קליפ הטוב ביותר ביצוע סולו הפופ הטוב ביותר
ג'סטין קורטו ממגזין "Vulture" כתב ש-"Happier Than Ever" מכיל מעברים "מבלדה שעטתה בעדינות אל מוזיקה חורקת מלאת רוק מפלצתי".
דייוויד סמית ממגזין "Evening Standard" ציין כי לדעתו השיר הוא "מוזיקת נשמה אקוסטית ג'אז", בעוד אנג'י מרטוקיו ממגזין "רולינג סטון" כינתה אותו כ"שיר פופ פאנק קתרטי".
ביאנקה בטנקורט, ממגזין "הרפרס בזאר" הסכימה שזהו שיר בסגנון "בלדה רגשית".
ביולי 2022, השיר נהפך לשירה ה-8 של אייליש אשר חוצה את רף ה-700 מיליון האזנות בספוטיפיי.
בדצמבר 2021, כאן 88 סיכם את שירי השנה לשנת 2021 ודירג את השיר במקום השלישי במצעד שירי השנה לשנת 2021.
הווידאו קליפ הנלווה שצולם לשיר בוים על ידי בילי אייליש, והועלה לערוץ היוטיוב שלה בשידור חי ב-30 ביולי 2021, בסמוך לצאתו של הסינגל עצמו.
אייליש צועדת הלוך ושוב בחדר זוהר ומבצעת את השיר בטלפון, ככל הנראה מדברת אל האדם שהוזכר בשיר.
באמצע הדרך, כשהשיר משתנה, האורות מתחילים להבהב.
אייליש המבולבלת פותחת את הדלת ומים זורמים לחדר.
הקליפ מסתיים כשאייליש רוקדת על הגג בגשם, ובסוף הסרטון היא צוללת במים.
לדברי בטנקורט, אייליש "מספרת את אכזבתה מבן זוג באמצעות טלפון נייח וינטג' ומזהה את סוף מערכת היחסים ביניהם".
קורטו ראה בכך "מבול של רגש אשר התאים את התמוטטות מוזיקת הגיטרה המפוארת הזו של השיר".
בילי אייליש – שירה, כתיבה
פיניאס או'קונל – כתיבה, הפקה
+נתוני מכירות עבור השיר "Happier Than Ever"אזורתאריםמכירותאוסטרליה (ARIA)פלטינום X3210,000צרפת (SNEP)זהב100,000גרמניה (BVMI)זהב200,000הממלכות המאוחדות (BPI)פלטינום600,000יוון (IFPI Greece)פלטינום2,000,000
מדינהתאריך יציאהפורמטגרסהחברת תקליטיםמקורעולם30 ביולי 2021הזרמת מוזיקה • הורדה דיגיטליתמקוריתדארק-רום • אינטרסקופצרפת26 באוגוסט 2021רדיו להיטים עכשווייםיוניברסל מיוזיקעולם4 בספטמבר 2021סטרימינג • הורדה דיגיטליתערוכהדארק-רום • אינטרסקופאיטליה10 בספטמבר 2021רדיו להיטים עכשווייםרדיו ערוכהויוניברסל מיוזיק
The Happier Than Ever, The World Tour הוא סיבוב ההופעות השישי המתמשך של הזמרת האמריקאית בילי אייליש, לתמיכה באלבום האולפן השני שלה Happier Than Ever (2021).
הסיור החל ב-3 בפברואר 2022, בניו אורלינס, לואיזיאנה ב-סמות'י קינג סנטר והוא אמור להסתיים ב-27 באוגוסט 2023, בפסטיבל רדינג ולידס.
סיבוב ההופעות גרף 131.7 מיליון דולר מ-76 מופעים ומכר 1,166,034 כרטיסים מאותם מופעים.
ב-21 במאי 2021 סיבוב ההופעות הוכרז דרך סרטון יוטיוב שפורסם בעמוד הרשמי של אייליש.
בקליפ הקצר, אייליש ישבה לבד באודיטוריום, כשבסוף הופיע במסך האתר הרשמי של אייליש.
בהמשך, אייליש הכריזה על סיבוב ההופעות בעוד רשתות חברתיות כמו טוויטר.
סיבוב ההופעות משתמש בתוכנת המעריץ המאומת של Ticketmaster בצפון אמריקה.
סיבוב ההופעות כלל בהתחלה 50 תאריכים (32 בצפון אמריקה ו-18 באירופה).
אבל דווח שהכרטיסים נמכרו במהירות גבוהה, ולכן נוספו עוד תאריכים, כולל החלק השלישי שהוא באוסטרליה וניו זילנד.
רשימה זו מייצגת את המופע בניו אורלינס, לואיזיאנה ב-3 בפברואר 2022. זה לא מייצג את כל הקונצרטים במשך הסיור עצמו.
"Happy" (בעברית: "שמחה") הוא שיר של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס.
השיר יצא לאור ב-12 בדצמבר 2014, כסינגל השני וכרצועה הפותחת מתוך אלבומה השלישי, Froot, במסגרת הקמפיין "Froot of the month" לקידום האלבום.
הגרסה האקוסטית לשיר יצאה לאור ב-18 בדצמבר 2014.
"Happy" נכתב על ידי דיאמנדיס, והוא בלדה העוסקת במאבק למציאת אושר.
דיאמנדיס הסבירה כי היה קל עבורה לבחור ב-"Happy" כסינגל המוביל במקום שיר כמו "Froot", שייתכן שאנשים רבים לא אהבו, אך הרגישה כי זה עשוי להיות צפוי מדי.
השיר יצא לאור בחצות עבור אלו שהזמינו מראש את האלבום.
גרסת האודיו הרשמית של השיר עלה ליוטיוב ב-12 בדצמבר.
בגרסה זו מוצגת אנימציה של פירות המסתובבים באיטיות על פני רקע של חלל.
הגרסה צברה למעלה מחצי מיליון צפיות ביממה הראשונה.
נכון ל-12 במאי 2022, צבר האודיו למעלה מ-5.6 מיליון צפיות ביוטיוב.
ב-18 בדצמבר יצאה לאור הקליפ לגרסה האקוסטית של השיר.
בקליפ לבושה דיאמנדיס לבושה בחלוק זהוב, ומבצעת יחד עם להקתה את הרצועה בחדר המואר באור כחול.
את הקליפ ביים פול קאסלין, שביים את כל הקליפים האקוסטיים של האלבום.
השיר זכה לשבחים וביקורות חיוביות על ידי מבקרי המוזיקה.
בראדלי סטרן מ-Idolator כינה את הרצועה "בלדה עדינה וצורבת נפש" עם "מסר בסיסי של תקווה".
מישל גסלני מ-Consequence of Sound כתבה כי "השיר הוא בלדה חשופת עצמות שהפקתה בנויה מגרגורו העדין של הפסנתר.
עם זאת, הפשטות שבו משמשת ככוחו הגדול ביותר ומאפשרת לזמרת לשדר שמחה וצהלה בתנאים שלה - באופן אינטימי."
על אף שהשיר לא יצא כסינגל, עם יציאתו הוא הגיע למקום הראשון ב-iTunes ב-9 מדינות, למקום השישי בארצות הברית, ולמקום העשירי בבריטניה.
אזורתאריךפורמטחברת תקליטיםעולמי12 בדצמבר 2014הורדה דיגיטלית (הזמנות מוקדמות של האלבום)אטלנטיק רקורדס
Happy Christmas (בעברית: חג מולד שמח) הוא אלבום האולפן העשירי של הזמרת-יוצרת הסקוטית מגי ריילי.
האלבום יצא לאור בתחילת שנת 2022, על ידי חברת התקליטים רד ברי רקורדס, שלוש שנים לאחר יציאת אלבום האולפן הקודם שלה.
אלבום זה נחשב לאלבום חג המולד שהקליטה ריילי במהלך הקריירה שלה.
את האלבום הוציאה ריילי בדצמבר 2021, אך יציאתו הבין-לאומית תוארכה ל-14 בינואר 2022.
בשנת 2019, הוציאה ריילי את אלבום האולפן התשיעי שלה, Starfields.
שניהם בסופו של דבר נכללו ב-Happy Christmas.
בהמשך לכך, הודיעה כי בכוונתה להקליט אלבום חג מולד באורך מלא.
במסגרת האלבום, הקליטה שירי חג מולד ידועים כדוגמת "I Believe in Father Christmas" ו-"Winter Wonderland".
אזורתאריך יציאהפורמטחברת תקליטיםמקורכלל העולם14 בינואר 2022הזרמת מוזיקה • הורדה דיגיטליתרד ברי
Happy People הוא אלבום אוסף של המפיק המוזיקלי הישראלי עופר ניסים.
הוא יצא לאור באפריל 2008 בהוצאת חברת התקליטים IMP רקורדס.
מתוך האלבום בלט שיר הנושא "Happy People" אותו הקליטה הזמרת מאיה סימנטוב.
בהמשך לכך, יצאה מהדורת חורף בשם .
לקראת סוף שנת 2007, לראשונה מזה שנים, חזר עופר ניסים לנגן שירים של הזמרת-יוצרת דנה אינטרנשיונל ואף עיבד מחדש לגרסת מועדונים עדכנית את להיטם המשותף משנת 1994 "נוסעת לפטרה" בגרסה שנקראה "Petra".
בריאיון לעיתון מעריב בינואר 2008 התייחס ניסים לאינטרנשיונל ואמר בין השאר כי .
באפריל 2008 הוציא את אלבומו הכפול Happy People.
הסינגל המוביל מהאלבום שיצא לתחנות הרדיו כבר בסוף 2007 כלל גרסת מועדונים לשירה של שרית חדד "זה ששומר עליי".
בנוסף, מופיעים באלבום שירים שהקליט ניסים יחד עם הזמרת מאיה סימנטוב: "", "" ,"", "", וכן שיר הנושא "Happy People", המהווה חידוש לשיר באותו שם משנות ה-90 של מארקי מארק.
באלבום הופיעו גם גרסאות לשירים של שירלי באסי ("La Passione"), ג'ניפר לופז ("Qué Hiciste"), דברה קוקס ("Change") טירז פור פירז, ("Everybody Dance"), ז'אן-ז'אק גולדמן ("La Vie Par Procaration"), ארין המילטון ("The Flame"), וכן רמיקס לשירו של מייקל ג'קסון "Billie Jean", שיצא לכבוד מהדורת 25 השנה לאלבום, Thriller.
Happy Pink Purim (בעברית: פורים ורוד שמח) הוא מיני-אלבום של המפיק המוזיקלי הישראלי עופר ניסים.
המיני-אלבום יצא לאור ב-17 במרץ 2022 בהוצאת חברת התקליטים עופר ניסים מיוזיק.
הוא יצא ברוח חג פורים וכלל שש רצועות בסך הכול, ביניהן חידוש לשיר "שושנת יעקב" אותו הקליטה הזמרת רבקה זהר.
בנוסף לכך, משתתפים במיני-אלבום מיטל דה רזון, מאיה סימנטוב, אילן פלד, לינט ותאיר חיים.
בשנת 2022 לכבוד חג פורים הודיע עופר ניסים על יציאת מיני-אלבום בשם Happy Pink Purim.
במסגרתו, השתתפו אמנים שונים ביניהם שותפתו הוותיקה מאיה סימנטוב שהקליטה את השיר "Zero Fucks".
הקומיקאי אילן פלד הקליט שני שירים: "Viado Presidente" ו-"Falan Filan" בו השתתפה גם הזמרת לינט.
בין היתר, הקליטה הזמרת רבקה זהר את השיר "שושנת יעקב", בעוד שהזמרת תאיר חיים הקליטה את "Laila".
הקונספט של המיני-אלבום הוא הצבע הוורוד, כמו גם חג פורים.
השיר "Like This Like That" שהוקלט בידי מיטל דה רזון הפך ללהיט.
בשנת 2023 במסגרת "מצעד הלהיטים של עופר ניסים" דורג במקום השישי.
"Happy That You Found Me" (בתרגום חופשי לעברית: "שמח שמצאת אותי") הוא סינגל שהוקלט על ידי הזמר השוודי דני סאוסדו.
הוא יצא לאור ב-2 במרץ 2024 בהוצאת חברת התקליטים טן מיוזיק גרופ, כסינגל שלא מתוך אלבום אולפן.
השיר הגיע למקום העשירי במצעד הסינגלים השוודי, "סוורייטופליסטן".
השיר נכתב על ידי סאוסדו עם ג'ון מרטין, קריסטופר פוגלמארק ומישל זיטרון.
ב-1 בדצמבר 2023 אישר תאגיד השידור השוודי כי סאוסדו עתיד להשתתף בקדם הארצי לאירוויזיון, מלודיפסטיבלן, עם השיר "Happy That You Found Me".
הוא התחרה במקצה הרביעי, שנערך ב-24 בפברואר 2024 באסקילסטונה.
בסיום סבב ההצבעה הראשון דורגה במקום הראשון, והעפיל לשלב הגמר.
בשלב הגמר סיים במקום השישי עם 74 נקודות.
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של סאוסדו קטע אודיו רשמי שלו.
נכון למרץ 2025 עומד מונה הצפיות של הקליפ על כ-230 אלף צפיות.
אזורתאריך יציאהפורמטחברת תקליטיםמקורעולם2 במרץ 2024הזרמת מוזיקה • הורדה דיגיטליתטן מיוזיק גרופ
"Happy Now" הוא סינגל של התקליטן הנורווגי קייגו, בשיתוף פעולה עם הזמר-יוצר השוודי סנדרו קוואצה, שיצא ב-26 באוקטובר 2018 בהוצאת חברות התקליטים סוני מיוזיק ואולטרה מיוזיק.
השיר נכתב על ידי קייגו וסנדרו קוואצה, והופק על ידי קייגו.
נכון ליוני 2025, השיר הושמע למעלה מ-525 מיליון פעמים בספוטיפיי, ולמעלה מ-257 מיליון פעמים ביוטיוב.
"Happy Now" הוא סינגל של התקליטן הגרמני זד והזמרת האמריקאית אלי דוהה, שיצא ב-18 ביולי 2018 בהוצאת חברת התקליטים אינטרסקופ רקורדס.
השיר נכתב על ידי זד, שרה ארונס, Lotus IV ונוני באו, והופק על ידי זד ו-Lotus IV.
נכון ליוני 2025, השיר הושמע למעלה מ-536 מיליון פעמים בספוטיפיי, ולמעלה מ-163 מיליון פעמים ביוטיוב.
"Happy Together" הוא שיר שנכתב על ידי גארי בונר ואלן גורדון והוקלט על ידי להקת הרוק האמריקאית "הצבים".
השיר יצא כסינגל בינואר 1967, והגיע בשיאו למקום הראשון בבילבורד הוט 100 בארצות הברית, והיה הסינגל היחיד של הלהקה שהגיע לראש המצעד.
השיר גם הגיע למקום השני בקנדה ולמקום ה-12 בבריטניה.
בישראל זכה השיר במקום הראשון במצעד הפזמונים הבין-לאומי השנתי של הגל הקל לשנת 1967, ובמקום הרביעי במצעד השנתי של גלי צה"ל באותה שנה.
בונר וגורדון הלחינו את השיר בזמן שהיו חברים בלהקת הקוסמים .
השיר מספר על אהבה נכזבת, למרות הלחן השמח.
היצירה נדחתה על ידי אמנים רבים, לפני שהתקבלה על ידי להקת הצבים.
הם הקליטו את הגרסה שלהם באולפן Sunset Sound בהוליווד, עם הבסיסט החדש צ'יפ דאגלס.
לאחר שהשיר יצא לאור וזכה להצלחה, הלהקה נקראה להופיע בתוכניות טלוויזיה כמו "המופע של אד סאליבן" ו"המופע של האחים סמות'רס" .
מבקרי מוזיקה שיבחו את גרסת הצבים על איכויות הפופ שלה.
השיר זכה לגרסאות כיסוי, כאשר המצליחה ביותר הייתה של צמד הרוק הקל Captain & Tennille .
בשנת 1999, ארגון זכויות הביצועים בארצות הברית, BMI , כלל את השיר ברשימת השירים המושמעים ביותר בארצות הברית במאה ה-20, ובשנת 2007 הוא נכנס להיכל התהילה של הגראמי.
הווארד קיילן - קולות רקע
מארק וולמן - קולות רקע
אל ניקול - גיטרה מובילה, קלידים, קולות רקע
ג'ים טאקר - גיטרת קצב, קולות רקע
צ'יפ דאגלס - גיטרה בס, קולות רקע, עיבודי קרן וכלי נשיפה
מצעד (1967)מיקום שיאאוסטרליה (Go-Set)25הסינגלים המובילים של קנדה RPM2אירלנד (IRMA)19ניו זילנד (Listener)2נורווגיה (VG-Lista)9רודזיה (ליונס מייד)6דרום אפריקה (רדיו ספרינגבוק)3שוודיה (Kvällstoppen)20שוודיה (Tio i Topp)6בריטניה (קמעונאית תקליטים)12מצעד הסינגלים של בקרת המדיה במערב גרמניה11בילבורד הוט 100 בארצות הברית1100 סינגלי קאש בוקס הגדולים בארצות הברית1 מצעדי סוף השנה
מצעד (1967)מיקוםקנדה13בילבורד הוט 100 בארצות הברית8קאש בוקס בארצות הברית6
+מדינהתוארמכירותהממלכה המאוחדת (BPI)פלטינה600,000ארצות הברית (RIAA)3× פלטינה3,000,000
Hard Candy (בעברית: "סוכרייה קשה") הוא האלבום ה-11 של זמרת הפופ מדונה, והאלבום האחרון שלה עם חברת התקליטים האחים וורנר מאז תחילת הקריירה שלה ב-1983.
מדונה החלה לעבוד על האלבום בתחילת שנת 2007 וכבר אז חתמה חוזה עבודה עם מפיקי מוזיקת ההיפ הופ המצליחים בארצות הברית (קניה וסט, טימבלנד, דנג'ה, פארל ויליאמס וג'סטין טימברלייק).
יחד החלו לעבוד על אלבום ההיפ הופ הראשון שלה.
האלבום זכה לקידום רחב ביותר בתחנות רדיו, תוכניות טלוויזיה ומגזינים רבים עוד בטרם יצא לחנויות.
בסיכום כללי, מכר האלבום כמיליון עותקים ברחבי העולם בשבוע הראשון להוצאתו.
האלבום נכנס למקום הראשון במצעדים ב-27 מדינות: הולנד, אוסטרליה, איטליה, קנדה, גרמניה, בריטניה, צרפת, יפן, ספרד, צ'ילה, אוסטריה, פינלנד, אירלנד, דנמרק, שוודיה, דרום אפריקה, ברזיל, בלגיה, פורטוגל, סלובניה, סינגפור, הונג קונג, מקסיקו, ישראל, שווייץ ואיחוד האמירויות הערביות.
במהלך העבודה על האלבום, הצליחה מדונה לשמור על השירים בלי הדלפתם לרשת, עד שהסינגל הראשי שודר ברדיו צרפת בצורה לא חוקית בנובמבר 2007. בתחילת מרץ 2008 מצאו את דרכם לאינטרנט ארבעה שירים מהאלבום, בגרסאות חלקיות.
האלבום המלא הצליח להישמר בחשאיות עד הוצאתו הרשמית.
4 Minutes – יצא לאור ב-17 במרץ 2008 כסינגל הראשון מן האלבום.
בשיר שיתפה מדונה פעולה עם טימבלנד וג'סטין טימברלייק.
תוך זמן קצר הגיע השיר גם לרשת והחל לצעוד במקומות הראשונים במצעדים ברחבי העולם.
הסינגל הפך למצליח והנמכר ביותר בקנדה.
ברחבי העולם מכר בשבוע הראשון לצאתו כ-217,000 עותקים ומעל 600,000 תוך שבועיים ברחבי העולם.
הסינגל החזיק במקום הראשון במצעדי המוזיקה ב-16 מדינות ובאתר יוטיוב, בו נוגן מעל מיליון פעמים בשבוע הראשון.
הווידאו קליפ הרשמי יצא ב-4 באפריל 2008.
Give It 2 Me – יצא לאור ב-15 ביולי 2008 כסינגל השני מן האלבום.
השיר הגיע למקום הראשון במצעד שירי המועדונים של ארצות הברית.
Miles Away – יצא לאור ב-17 באוקטובר 2008 כסינגל השלישי מן האלבום.
השיר הגיע למקום השני במצעד שירי המועדונים של בילבורד.
מקוםתאריםמכירותצרפת (SNEP)פלטינה240,000סיכוםבכל העולם4,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
אזורתאריך יציאהפורמטמקסיקו19 באפריל 2008תקליטור • הורדה דיגיטליתאירופה25 באפריל 2008הממלכה המאוחדת28 באפריל 200812 במאי 2008גרסה מיוחדת19 במאי 2008תקליטור • תקליטארצות הברית29 באפריל 2008תקליטור • תקליט • גרסה מיוחדת10 ביוני 2008תקליטור • תקליט
Harder To Breathe (בעברית: קשה יותר לנשום) הוא הסינגל הראשון של להקת הפופ רוק האמריקנית מארון 5.
השיר נכתב על ידי סולן הלהקה, אדם לוין.
בראיון הודה לוין כי השיר מתאר את התסכול של הלהקה עם חברת התקליטים שלהם.
חברי הלהקה חשבו שיש להם מספיק חומר לאלבום, אך כאשר חברת התקליטים לחצה עליהם להמשיך לכתוב חומר, כתב לוין את השיר הזה כתוצאה מהלחץ, ועל כן שמו "Harder To Breathe".
בתכנות, hard coding (הארד קודינג; בתרגום מילולי: "תכנות נוקשה") היא הכללה ישירה בקוד המקור או בקובץ ההרצה של התוכנית, של מה שעשוי להחשב (אולי רק בדיעבד), כמה שנכון יותר שיתקבל בצורה של נתוני קלט או דרך קובץ קונפיגורציה; או השימוש בנתונים קבועים מראש, במקום לקבל את הנתונים ממקורות חיצוניים.
Hard coding נחשב ל-anti-pattern - שיטת עבודה הנחשבת כלא יעילה או לא פרודוקטיבית (בניגוד ל-design pattern).
שימוש ב-hard coding דורש לשנות את קוד המקור בכל פעם שרוצים לשנות את נתוני הקלט, בעוד שלמשתמש הקצה כנראה יהיה נוח יותר לשנות פרטים מסוג כזה בדרך שונה, מחוץ לתוכנית עצמה.
לעיתים נדרש שימוש ב-hard coding.
ייתכן שמתכנת יידרש לשחרר גרסת תוכנה עוד לפני שהספיק לפתח ממשק משתמש דינמי, ואז הוא יוציא גרסת תוכנה שכוללת hard coding.
בדרך כלל זהו פתרון זמני לטווח קצר, אבל הוא מאפשר לספק קוד בתנאיי לחץ זמן.
מאוחר יותר יבוצע soft-coding, מה שיאפשר למשתמש הקצה להעביר לתוכנה פרמטרים ובכך להשפיע על תוצאות הריצה שלה.
לדוגמה, במקרה והתוכנית עושה שימוש במחרוזת המציינת את המיקום של קובץ שהתוכנית עושה בו שימוש, ניתן להימנע מ-hard coding של נתיב לקובץ מסוים, על ידי יצירת משתנה בשם filePath, ולאפשר למשתמש לקבוע את הערך שלו על ידי שימוש בחלון "עיון..." (browse for file), המאפשר לו לבחור את הקובץ.
במקרים רבים, ערך hard-coded יחיד, כמו גודל של מערך, עשוי להופיע כמה פעמים בקוד המקור של התוכנית.
ערך כזה מכונה "מספר קסם".
לעיתים קרובות זה יכול לגרום לבאגים בתוכנה במידה ומשנים חלק מהמופעים של הערך הזה, אבל לא את כולם.
באג כזה קשה לאיתור והוא עשוי להישאר בתוכנית לאורך זמן.
בעיה דומה יכולה להגרם אם אותו ערך hard-coded משמש כערך עבור יותר מפרמטר אחד.
לדוגמה, הגדרה של מערך בגודל 6, ואורך מינימלי של מחרוזת של 6 תוים.
מתכנת עשוי בטעות לשנות את כל המופעים של הערך (לעיתים קרובות על ידי שימוש באפשרות "חפש-והחלף" של עורך הטקסט), מבלי לבדוק בקוד כדי לראות מה השימוש שנעשה בכל אחד מהמופעים של הערך.
ניתן להימנע משתי השגיאות על ידי שימוש בקבועים (constants), המשייכים שמות לערכים, ואז להשתמש בשמות של הקבועים בכל פעם שעושים שימוש באותו ערך בקוד.
כתוביות מובנות בסרט גם נקרא hardcoded subs.
"Hard " הוא שיר של הזמרת הברבדית ריהאנה בהשתתפות הראפר יאנג ג'יזי מאלבום האולפן הרביעי שלה, "Rated R".
השיר נכתב על ידי דה דרים, ריהאנה ויאנג ג'יזי.
ב-10 בנובמבר 2009, השיר יצא כסינגל השני בארצות הברית ונשלח לתחנות רדיו.
השיר הוא שיר היפ-הופ בשילוב כלי נשיפה צבאיים, שריקות סינתיסייזרים, ביטים חדים ופסנתר.
השיר היה לשיר ה-13 של ריהאנה שנכנס לעשירייה הפותחת במצעד הפזמונים בילבורד הוט 100 כאשר הגיע למקום ה-8, מה שהשווה אותה לזמרת ביונסה כאמנית עם הכי הרבה שירים בעשירייה הפותחת של ארצות הברית מאז תחילת המאה ה-21. השיר זכה להצלחה בארצות הברית כאשר הגיע למעמד פלטינה במדינה.
הקליפ לשיר צולם בלוס אנג'לס בדצמבר 2009 ובוים על ידי מלינה מאטסוקס והקונספט שלו הוא קונספט צבאי.
לאחר הקרנת הבכורה של הקליפ השיר נכנס למצעדים של קנדה, ניו זילנד והממלכה המאוחדת.
על מנת לקדם את השיר ריהאנה ויאנג ג'יזי הופיעו איתו בטקס ה-AMA ובבית הקולנוע UCLA Pauley ובנוסף ריהאנה עצמה הופיעה איתו גם בסיבובי ההופעות "Last Girl on Earth Tour" ו-"Loud Tour".
תחילה תוכנן כי השיר "Wait Your Turn" ייצא כסינגל השני מהאלבום אך לבסוף הוחלט כי "Hard" ייצא במקומו.
ב-19 בינואר 2010 לאחר יציאת השיר יצאו גם רמיקסים של השיר בארצות הברית.
בריאיון ל-MTV ריהאנה אמרה שבזמן שהייתה בפריז היא פגשה את כריסטופר "טריקי" סטיוארט שניגן כמה שירים עבורה ובהם "Hard".
ריהאנה החליטה להקליט את השיר כיוון שהוא היה שונה מדברים שעשתה עד כה.
סיוארט בריאיון ל-Rap-Up דיבר על השיר ואמר משטרת השם שלו לתאר שיר בעל אופי עצבני אך גם מתאים למועדונים.
כשנשאל אם השיר יהיה גדול יותר מלהיט הענק של ריהאנה "Umbrella" אמר: "לא, זה שונה, זו כוכבת שעושה צעד בכיוון אחר לגמרי".
השיר גם היה השיר הראשון שהראפר יאנג ג'יזי הופיע תחת כינוי זה.
השיר משלב אלמנטים של מוזיקת היפ-הופ בשילוב כלי נשיפה צבאיים, שריקות סינתיסייזרים, ביטים חדים ופסנתר ואורכו 4:20 דקות.
הוא נכתב במפתח של B מינור בקצב של השפעות פופ ו-R&B ו-91 ביטים לדקה.
טווח קולה של ריהאנה בשיר נע בין התווים הנמוכים (G3) לתווים הגבוהים (B4).
כפי שציינה אילבה מאלון מ-NME, ריהאנה מאמצת את סגנון הקול של ג'יי זי בשורה "Brilliant, resilient, fan mail from 27 million".
מבחינה לירית השיר עוסק בהדמיית כוח ועוצמה.
בארצות הברית השיר הגיע למקום ה-8 ובכך הפך לשיר ה-13 של ריהאנה שמגיע לעשירייה הפותחת בארצות הברית מה שהופך אותה לזמרת הנשית שהכניסה הכי הרבה שירים לעשירייה הפותחת במדינה לצד ביונסה.
במצעד הדאנס של ארצות הברית השיר הגיע למקום הראשון, למקום ה-9 במצעד שירי הפופ, ולמקום ה-14 במצעד שירי ההיפ-הופ וה-R&B.
גם מבחינה מסחרית השיר זכה להצלחה במדינה כאשר הגיע למעמד פלטינה כפולה עם מכירות של 2 מיליון עותקים.
בקנדה השיר גם זכה להצלחה כאשר הגיע למקום ה-9.
בניו זילנד השיר גם זכה להצלחה כאשר הגיע למקום ה-15 לאחר 5 שבועות ונשאר בעשרים העליונים במשך שבועיים נוספים.
באירופה השיר זכה לפחות הצלחה כאשר הגיע למקום ה-26 בשוודיה ונשר מהמצעד לאחר שבוע, בממלכה המאוחדת השיר הגיע למקום ה-42 בלבד ונשאר מהמצעד לאחר 6 שבועות אך באוגוסט 2010 הוא נכנס שוב למצעד אך נשר לאחר 4 שבועות נוספים.
במצעד שירי ה-R&B הבריטי השיר הגיע למקום ה-23 בלבד.
הקליפ לשיר בוים על ידי מלינה מטסוקס וצולם בדצמבר 2009 בלוס אנג'לס.
זה היה הקליפ הראשון של ריהאנה שבוים על ידי מלינה, שבהמשך ביימה קליפים נוספים עבור ריהאנה כמו "Rude Boy" ו-"Rockstar 101".
לפני יציאת הקליפ, ריהאנה דיברה עליו בריאיון עם MTV ואמרה: "זאת אופנה-צבאית.
הכול מוקף ברעיונות של משהו צבאי.
יש לנו טנקים, יש לנו מדים, יש לנו מסוקים, יש לנו התפוצצויות...
ציוד צמוד, המון בגדים חמודים, המון קליעים.
מטורף." הקליפ יצא ב-22 בדצמבר 2009 והועלה לערוץ ה-VEVO הרשמי של ריהאנה.
הקליפ נפתח בריהאנה עומדת מול שורה של חיילים שחוזרים אחרי ריהאנה שצועקת את שורת הפתיחה של השיר ומצדיעים לה.
לאחר מכן השיר מתחיל וריהאנה נראית במדבר כאשר ישנן התפוצצויות ברקע.
בפזמון נראית ריהאנה מתגלגלת על אבנים שהיא מרוחה בבוץ ועומדת מאחורי קבוצה של חיילים שמחזיקה רובים.
לאחר הפזמון נראית ריהאנה שהיא נמצאת בתור בונקר משחקת משחקי הימורים עם חיילים.
בפזמון השני נראית ריהאנה שהיא עומדת על טנק ורוד ושרה את מילות השיר.
לאחר מכן היא מתהלכת במדבר עם רובה שפניה מכוסות ברשת ולאחר מכן הבית של יאנג ג'זי מתחיל אותו הוא נראה שר שברקע חיילים יורים ויש הדי פיצוצים.
בבית האחרון שלפני הפזמון ובפזמון עצמו כל הסצנות בקליפ חוזרות על עצמן על לסיומו.
פיטר גסטון מ-"Spin" כתב שהקליפ של השיר מזכיר שילוב של "Rhythm Nation" של ג'נט ג'קסון ו-"Dirrty" של כריסטינה אגילרה: "בקליפ ריהאנה תפסה פאזה של מנורות שמאירות באור עמום, מתחמקת מפיצוצים במדבר ולוקחת הפסקה ממחנה אימונים כדי למרוח את עצמה בבוץ".
ג'יימס דיין מ-MTV News הראה את הקליפ למעריצים בכיכר טיימס בניו יורק כדי לשאול את דעותיהם.
הרוב אמרו שהיא נראית "סקסית" בקליפ, והסכימו שהיא שונה מקליפים ותצוגות קודמות כאשר ישנה השפעה מחייה הפרטיים.
ביל למב מ-"About.com" כתב: "אני חייב להודות שאני לא מבין את הנקודה של ריהאנה מזיזה את הצריח באקדח של טנק ורוד לבושה באוזניים של מיקי מאוס.
על מנת לקדם את השיר ריהאנה הופיעה איתו לראשונה במופע של ג'יי זי באצטדיון Pauley Pavilion.
בנוסף היא גם הופיעה עם השיר במסגרת הופעה לקידום האלבום לרגל השקת הסמארטפון Nokia X6 בלונדון.
בנוסף היא גם ביצעה את השיר בטקס ה-AMA ביחד עם השיר "Wait Your Turn".
כשבועיים לאחר מכן היא שוב הופיעה עם השיר הפעם בתוכנית "סאטרדיי נייט לייב" ביחד עם השיר "Russian Roulette".
כמה ימים לאחר מכן היא ביצעה אותו בטקס ה-BET Awards ובאירוע של רשת NBC.
בפברואר 2010 היא המשיכה להופיע עם השיר הפעם בתוכנית של אלן דג'נרס ביחד עם השיר "Don't Stop the Music".
למחרת הא גם הופיעה ב-AOL Music Sessions עם השיר ביחד עם מספר שירים נוספים.
יומיים לאחר מכן היא הופיעה עם השיר בסופרבול ביחד עם טימבלנד וג'סטין ביבר.
במרץ 2010 היא הופיעה היא הופיעה עם השיר בטקס פרסי ניקלודיאון לצד שני שירים נוספים.
במאי 2010 הופיעה בפסטיבל Radio 1's Big Weekend 2010, שם ביצעה את השיר כחלק מרשימת השירים של המופע ושנתיים לאחר מכן הופיעה שוב בפסטיבל עם השיר כחלק מרשימת השירים של המופע.
בנוסף השיר היה חלק מרשימת השירים של סיבובי ההופעות "Last Girl on Earth Tour" ו-"Loud Tour".
גרג קוט מ-"Chicago Tribune" אמר כי "ריהאנה לוחצת על השיר עם עזרה של יאנג ג'זי".
מוניקה הררה מבילבורד כתבה: "ריהאנה למעשה לוקחת את עמדת ההיפ הופ ואפילו מגייסת את הראפר האולטימטיבי יאנג ג'זי".
הררה המשיכה ואמרה "אף כי אנו לא מוצאים את ריהאנה באזור הנוחות האופייני לה, הרי זה לא בדיוק מה שהיא כיוונה אליו עם החומר החדש שלה - והוא עובד".
אלקסיס פטרידיס מה-The Guardian כינה את השיר כנקודת השיא של האלבום (לצד השיר "Rude Boy"): "שניהם מנצלים את הסגנון הקולי המושך ביותר של ריהאנה, מונוטוני." לאה גרינבלט מ-"Entertainment Weekly" הגיבה על סגנון הקול של ריהאנה ועל האישיות שהיא מאמצת בשיר: "ריהאנה מנפנפת בהיפ-הופ שלה, נשענת בכבדות על המבטא הקריבי שלה".
דה-דרים, טריקי סטיוארט, ריהאנה וג'יי ג'קינס – כתיבה
טריקי סיוארט ודה-דרים – הפקה
רוס פארקין – עוזר הקלטה
מקבה רידיק – הפקה ווקאלית
מרקוס טובאר, בריאן "B-LUV" תומאס, אנדרו וויפר, כריס "TEK" א'ורין ופאט ת'ראל – מהנדסים
סדריק קולניירט, סבסטיאן סאליס, לואיס נבארו, טיילר ואן דאלן, ג'ייסון שרווד וסטיבן דניס – עוזרי מהנדסים
ג'יאנקרלו לינו – עוזר מיקסינג
מונטה ניובל – קולות רקע
2010מיקוםארצות הברית49ארצות הברית (שירי דאנס)30
מדינהתאריך פורמט חברת תקליטים ארצות הברית 10 בנובמבר 2009 רדיו קצביSRP
IDJMG רדיו אורבני 23 בנובמבר 2009 רדיו עכשווי 19 בינואר 2010 הורדה דיגיטלית (רמיקסים)
"Hard out Here" הוא שיר של הזמרת הבריטית לילי אלן.
השיר יצא לאור ב-17 בנובמבר 2013 כסינגל הראשון מאלבום האולפן השלישי של אלן, Sheezus, והיה לשיר הראשון שכתבה אלן והוציאה כסינגל מאז שנת 2010, אז הודיעה כי היא מתכננת לקחת הפסקה.
השיר מדבר על דימויי גוף ועל היחס לנשים בתעשיית הבידור.
מבקרים רבים שיבחו את אלן על תוכן השיר ועל הביקורת שמעבירה על התעשייה וכינו את השיר "המנון פמיניסטי".
במצעד הסינגלים של אוסטרליה דורג השיר במקום ה-14, שם גם הגיע השיר למעמד פלטינה.
בבריטניה הגיע השיר למקום התשיעי ומכר 30,213 עותקים בשבוע הראשון לצאתו.
הקליפ לשיר יצא לאור ב-12 בנובמבר 2013, בתחילתו עוברת אלן ניתוח לשאיבת שומן ולאחר מכן רוקדת.
הקליפ זכה לביקורות חיוביות רבות, אך בנוסף עורר מחלוקת מינורית עקב מוצאן האתני של הרקדניות המופיעות בו.
השיר, שנכתב על ידי אלן בהשתתפות גרג קרסטין, מדבר על דימויי גוף ועל היחס לנשים בתעשיית הבידור.
במהלך השיר מעבירה אלן ביקורת על היחס לנשים באמצעות אירוניה.
אלן משתמשת בביטויים המראים את הזלזול בנשים ואת היחס אליהן המושפע מהמראה שלהן, ואומרת: "אם את לא במידה 6, את לא נראית טוב / לכן עדיף שתהיי עשירה או טובה בבישול / את צריכה להרזות, כי אנחנו לא יכולים לראות את העצמות שלך".
המסר של השיר מתפרש כתגובה לשיר "Blurred Lines" של רובין ת'יק והופעה של מיילי סיירוס בטקס פרסי ה-VMA של MTV.
הקליפ לשיר, שנוהל על ידי כריסטופר סוויני, יצא לאור ב-12 בנובמבר 2013. במהלך הקליפ מציגה אלן את היחס לנשים בתעשייה, בתחילת הקליפ מופיעה אלן בחדר ניתוח, שם עוברת ניתוח לשאיבת שומן.
בחדר הניתוח נמצאת אלן עם המנהל שלה, שמעביר ביקורת על המראה שלה, בעוד היא מנסה להצדיק זאת בכך שעברה שתי לידות.
לאחר מכן, במעבר חד עוברת אלן לאולפן בו רוקדת יחד עם שש רקדניות נוספות.
במעבר זה מביעה אלן את הציפייה מהנשים בתעשייה לעבור ניתוחים ולחזור לעבודה במהירות.
בהמשך הקליפ ניתן לראות את אלן בסצנות שונות, כאשר בכל פעם מגיע המנהל שלה ומנסה לשנות את הפעולות שעושה אלן, במטרה לגרום לה להראות אטרקטיבית יותר.
שבועיים לאחר הוצאת הקליפ פרסמה אלן בערוץ היוטיוב שלה סרטון מאחורי הקלעים.
הקליפ זכה לביקורות חיוביות בקרב ידוענים רבים בטוויטר ביניהם אדל, קשה, טייני טמפה, פינק ואלי גולדינג.
יומיים לאחר פרסומו צבר הקליפ מעל ל-2.2 מיליון צפיות.
Hardwired...to Self-Destruct הוא אלבום האולפן ה-11 של להקת ההבי מטאל האמריקאית מטאליקה, אשר יצא לאור כאלבום כפול ב-18 בנובמבר 2016, והיה לאלבום הראשון שיצא תחת חברת התקליטים הפרטית של הלהקה, Blackened.
האלבום הוא אלבום האולפן הראשון של הלהקה מזה שמונה שנים מאז יציאתו לאור של Death Magnetic ב-2008, מה שמהווה את הפרש השנים הגדול ביותר בהיסטוריה של הלהקה בין אלבומי אולפן.
Hardwired...to Self-Destruct הופק על ידי גרג פידלמן, אשר שימש בתור טכנאי קול במסגרת הקלטת אלבומם הקודם Death Magnetic.
האלבום הוא אלבום האולפן השישי ברציפות של מטאליקה שנכנס ישירות למקום הראשון במצעד הבילבורד 200.
באוקטובר 2011 אמר הבסיסט, רוברט טרוחיו, במסגרת ריאיון ל-Gulf News, שהלהקה חזרה לאולפן, תוך שיתוף פעולה עם המפיק ריק רובין, לצורך כתיבת חומרים חדשים, שמיועדים להיות מוקלטים בשנים הקרובות.
ב-8 בינואר 2013 אמר מתופף הלהקה, לארס אולריך, במסגרת ריאיון למגזין Classic Rock, שהלהקה עובדת על חומר שנשמע כמעין המשך ל-Death Magnetic, אלבום האולפן הקודם של הלהקה.
ביולי 2013 אמר אולריך במסגרת ריאיון לאתר Ultimate Guitar, שבשנת 2014 תתמקד הלהקה בהקלטת האלבום ושהוא צפוי לצאת לאור במהלך שנת 2015.
במרץ 2014 יצאה הלהקה לסיבוב הופעות שנקרא Metallica By Request ("מטאליקה לפי דרישה"), בו יכלו לבקש מעריצי הלהקה שירים שינוגנו בהופעה.
מספר ימים לאחר תחילת הסיבוב, יצא לאור הסינגל "Lords of Summer", אשר הוקלט לכבוד סיבוב ההופעות.
במרץ 2015 אמר אולריך בריאיון למגזין הרולינג סטון, שעשרים שירים נכתבו עבור האלבום, ושהוא מקווה שהלהקה תוכל לנגן חלק מהם בהופעותיה בהמשך השנה.
בנובמבר של אותה שנה אמר האמט בראיון שהאלבום עתיד לצאת בסוף 2016 או תחילת 2017.
ב-6 בפברואר 2016, במהלך הופעתה של הלהקה באצטדיון AT&T פארק בסן פרנסיסקו, במסגרת אירוע שקדם לסופרבול ה-50, אמר ג'יימס הטפילד, גיטריסט וסולן הלהקה, שהקלטת האלבום נמצאת בשלביה הסופיים, ואולריך הוסיף שהאלבום צפוי לצאת לאור בקרוב.
באותה הופעה ניגנה הלהקה ריף מתוך האלבום החדש, אשר בסופו של דבר נכלל בשיר "Murder One".
ב-14 במרץ 2016 אמר האמט בראיון שהלהקה עובדת עם גרג פידלמן כמפיק האלבום.
לפני כן, עבדה הלהקה עם פידלמן כטכנאי סאונד במסגרת הקלטת האלבום Death Magnetic.
במאי 2016 אמר אולריך בריאיון למגזין Metal Forces, שהאלבום נמצא בשלבי בסיום ושהוא מעריך שהעבודה עליו תסתיים עד הקיץ.
הקלטת האלבום הסתיימה בחודש יוני עם סיום הקלטת "Hardwired", השיר הפותח את האלבום.
שירי האלבום עוסקים ברובם בניהליזם ופסימיות.
הרעיון לשם האלבום, Hardwired...to Self-Destruct ("מחווט להשמדה עצמית" או "מתוכנת להשמדה עצמית"), עלה לג'יימס הטפילד, סולן הלהקה, בעקבות אמירה ששמע: "לא משנה מה אתה עושה בחיים, אתה ממש מנסה לא להתדרדר לאותו מסלול שאתה אולי 'מחווט' להתדרדר אליו".
רעיון זה מכיל בתוכו נושאים שונים המופיעים באלבום, כמו סכנות התהילה בשיר "Moth Into Flame" והקוסמיזם בשיר "Dream No More", אשר נכתב בהשראת יצירתו של הווארד פיליפס לאבקרפט, "קריאתו של קת'ולהו".
Hardwired...to Self-Destruct הוא אלבום האולפן הראשון של הלהקה, מאז אלבום הבכורה שלה, Kill 'Em All, אשר לא זכה לתרומה בכתיבתו מצד קירק האמט, גיטריסט הלהקה, אשר הצטרף אליה מעט לפני הקלטת אלבום הבכורה.
בשנת 2014 איבד האמט את מכשירו הסלולרי בנמל התעופה קופנהגן, אשר הכיל כ-250 רעיונות לריפים, שלא היו מגובים, וכתוצאה מכך התקשה לתרום רעיונות מוזיקליים לאלבום, בזמן שלשאר חברי הלהקה כבר היו חומרים עבור האלבום.
תרומתו היחידה של רוברט טרוחיו, בסיסט הלהקה, בכתיבת האלבום הייתה קטע מלודי בפתיחת השיר ManUNkind, אשר נכתב לדבריו כמחווה לבסיסט הלהקה המנוח, קליף ברטון.
באשר לנושאי הכתיבה באלבום, "Hardwired" עוסק בהתמכרות לסמים ומנת יתר.
"Moth Into Flame" מספיד את תעשיית המוזיקה.
"Dream No More" נכתב כאמור בהשראת יצירתו של לאבקרפט, "קריאתו של קת'ולהו".
שיר זה הוא השיר השלישי של הלהקה שנכתב בהשראת יצירה זו אחרי "The Call of Ktulu" ו-The Thing That Should Not" Be", שיצאו באלבום השני והשלישי של הלהקה בהתאמה.
"Murder One" נכתב כמחווה למנהיגה המנוח של להקת מוטורהד, למי קילמיסטר, אשר מת בדצמבר 2015. השיר נקרא על שמו של מגבר אשר שימש את קילמיסטר.
במסגרת אירוע ששודר בפייסבוק ב-18 באוגוסט 2016, הודיע לארס אולריך שהאלבום ישוחרר בנובמבר 2016 ויכיל 12 רצועות.
הלהקה הכריזה באתרה שגרסת ה-CD של האלבום תכלול שני דיסקים עם שישה שירים כל אחד, כשאורך האלבום יגיע קרוב ל-80 דקות.
באותו יום שחררה הלהקה את "Hardwired" בתור הסינגל הראשון מהאלבום, אשר שוחרר יחד עם וידאו קליפ, וכן את רשימת הרצועות ועטיפת האלבום.
עטיפת האלבום עוצבה על ידי Herring & Herring.
ב-15 בספטמבר הודיעה הלהקה על עדכון רשימת הרצועות בגרסת הדלוקס של האלבום.
ב-26 בספטמבר 2016 שחררה הלהקה את "Moth into Flame", בתור הסינגל השני מתוך האלבום, אשר שוחרר יחד עם וידאו קליפ.
הסינגל השלישי מתוך האלבום, "Atlas, Rise!", שוחרר ב-31 באוקטובר יחד עם וידאו קליפ המכיל צילומים מאולפן ההקלטות מתקופת הקלטת האלבום.
באותו היום אמר אולריך בריאיון למגזין The Straits Times שהלהקה תפיק קליפים לכל השירים באלבום, אשר יועלו ל-YouTube, וזאת לאחר ההפנמה שפלטפורמה זו היא "ערוץ הטלוויזיה הגדול בעולם" לדבריו.
ב-18 בנובמבר יצאו לאור וידאו קליפים ליתר שירי האלבום, כולל ל-"Lords of Summer", אשר מופיע בגרסת הדלוקס של האלבום.
לצורך קידום האלבום, יצאה הלהקה לסיבוב הופעות שנקרא WorldWired Tour, אשר החל ב-26 באוקטובר 2016 בפוארטו ריקו, והסתיים ב-25 באוגוסט 2019 במנהיים שבגרמניה.
סיבוב ההופעות הניב ללהקה רווח של כ-430 מיליון דולר, והוא נחשב לאחר מסיבובי ההופעות המכניסים ביותר בכל הזמנים.
באתר Metacritic זכה האלבום לציון ממוצע של 73/100, אשר הורכב מ-29 ביקורות שונות מרחבי הרשת, כאשר רובן המכריע היו חיוביות.
זכה האלבום לציון ממוצע של 6.8/10, אשר הורכב מ-28 ביקורות מרחבי הרשת.
סטיבן תומאס ארלוויין מאתר Allmusic כתב, שלמרות שהאלבום מכיל את כל האלמנטים המוזיקליים המאפיינים את מטאליקה, המוזיקה של הלהקה לא נשמעת "אכזרית" כפי שהיא נשמעה בשנות ה-80. דייוויד אנתוני מאתר The A.V.
Club כתב שהאלבום מעייף להאזנה, וכן שמבנה פחות צפוי היה מטיב עם שירי האלבום.
מצד שני, שיבח ארלוויין את שלושת הסינגלים הראשונים שיצאו מתוך האלבום, וטען שהם מהשירים הטובים ביותר של הלהקה מאז שנות ה-80. דייוויד פריק מהרולינג סטון כתב שהאלבום הוא מעיין שילוב של ...And Justice for All והאלבום השחור.
גרג קוט משיקגו טריביון כתב שהאלבום לא ברמה של אלבומיה הטובים ביותר של הלהקה, ושהוא צפוי להישכח אחרי שסיבוב ההופעות המקדם אותו יסתיים.
לעומת זאת, דום לוסון מהגרדיאן כתב שהאלבום הוא הטוב ביותר של הלהקה מזה 25 שנה, אם כי ביקר את חלקו השני של האלבום וטען שהוא לא ברמתו של חלקו הראשון.
סטיבן דלטון מהמגזין Classic Rock כתב שמטאליקה עדיין מסוגלת להתמודד עם כוכבי הפופ הפופולריים, וזאת בתקופה בה הפופולריות של מוזיקת הרוק נמצאת בירידה.
דלטון טען שעטיפת האלבום היא המוצלחת ביותר שהוציאה הלהקה אי פעם, אולם דעותיו בנוגע למוזיקה עצמה היו מעורבות.
אדריאן בגרנד מ-PopMatters החמיא לכתיבת השירים התמציתית של הלהקה, וכן להחלטה שלא לכלול בלדות או קטעים אינסטרומנטליים.
הוא צפה שהאלבום ימצא חן בעיניהם של מעריצי הלהקה, ותיקים וחדשים כאחד.
נייל מקורניק מהדיילי טלגרף החמיא לאלבום, אך טען שהיה מקום לקצר אותו.
בשבוע הראשון לצאתו, נכנס Hardwired...to Self-Destruct למקום הראשון במצעד בילבורד 200 עם מכירות של כ-291,000 יחידה שקולה לאלבום, מתוכן 282,000 עותקים שנמכרו והיתר הורדות דיגיטליות והשמעות בשירותי הזרמת מדיה, דבר ההופך אותו לאלבום השלישי הנמכר ביותר בשבוע הראשון לצאתו בשנת 2016 אחרי Views של דרייק ו-Lemonade של ביונסה.
to Self-Destruct היה אלבום ההבי מטאל הנמכר ביותר לשנת 2016, עם מכירות של כ-516,000 עותקים עד לסוף השנה.
האלבום הגיע למקום הראשון במצעדים ב-57 מדינות, לשלושת המקומות הראשונים ב-75 מדינות ולחמשת המקומות הראשונים ב-105 מדינות שונות.
ב-12 באפריל 2017 הגביע האלבום למעמד של אלבום פלטינה.
ב-7 ביולי 2017 פורסם שהאלבום חצה רף מכירות של מיליון עותקים בארצות הברית.
הרצועה הראשונה מהווה הקלטה מחודשת של דמו של הלהקה, אשר קצרה ביותר מדקה ביחס לגרסת הדמו.
שתי הגרסאות יצאו לאור במקור בשנת 2014 במסגרת הסינגל Lords of Summer.
רצועה 14 הוקלטה במסגרת הופעה באצטדיון יו.
בנק במיניאפוליס, מינסוטה, ב-20 באוגוסט 2016.
רוברט טרוחיו - גיטרה בס וקולות רקע
Harry Styles הוא אלבום הבכורה של הזמר והפזמונאי האנגלי הארי סטיילס.
האלבום יצא לאור ב-12 במאי 2017, על ידי חברת התקליטים, קולומביה רקורדס וארסקין רקורדס.
האלבום תואר על ידי מבקרים רבים בתור אוסף של רוק קל, רוק, פופ בריטי ופופ.
האלבום קודם על ידי הסינגל המוביל שלו, "Sign of the Times" ולאחר מכן על ידי הסינגלים "Two Ghosts" ו-"Kiwi".
האלבום קיבל ביקורות חיוביות רבות ממבקרי מוזיקה והגיע למקום הראשון במצעדים במספר מדינות, כולל אוסטרליה, קנדה, בריטניה וארצות הברית.
בעקבות שחרור האלבום, סטיילס יצא לסיבוב ההופעות הראשון שלו בתור זמר סולו, Harry Styles: Live on Tour.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-59.
חמש שנים לאחר הקמתה של הלהקה האנגלית-אירית ואן דיירקשן, הוכרז באוגוסט 2015, לאחר שחרור האלבום החמישי של הלהקה, שהלהקה יוצאת להפסקה ממושכת.
בפברואר 2016, אושר שסטיילס עזב את ההנהלה של הלהקה, והפך לחבר הלהקה השני שעשה זאת מאז העזיבה של זאין מאליק כמעט שנה קודם לכן.
ביוני, אושר שסטיילס חתם על חוזה הקלטות עם קולומביה רקורדס.
הקלטת האלבום התרחשה במספר מקומות, כולל לוס אנג'לס, לונדון וג'מייקה.
סטיילס וצוות ההפקה שלו שהו חודשיים בג'מייקה על מנת לכתוב שירים לאלבום בסתיו 2016.
ב-31 במרץ 2017, סטיילס הודיע שהסינגל "Sign of the Times" הוא הסינגל המוביל של האלבום וחשף את עטיפת האלבום ברשתות החברתיות.
השיר יצא לאור ב-7 באפריל.
שם אלבום, העיצוב, ורשימת השירים נחשפו ב-13 באפריל.
השיר "Sweet Creature" שוחרר על מנת לקדם את מכירות האלבום ב-2 במאי.
סטיילס ביצע את השירים "Sign of the Times" ו-"Ever Since New York" ב-15 באפריל בפרק של "סאטרדיי נייט לייב".
ב-21 באפריל, סטיילס הופיע בתוכנית האירוח של גרהם נורטון, וחמישה ימים מאוחר יותר הוא הופיע בתוכנית האירוח הצרפתית "Quotidien", וביצע את השיר "Sign of the Times" בשתי התוכניות.
ב-9 במאי 2017, סטיילס הופיע עם שלושה שירים מהאלבום ועם גרסת כיסוי לשיר "Stockholm Syndrom" של וואן דיירקשן בתוכנית הטלוויזיה האמריקאית, The Today Show.
ב-13 במאי, יום לאחר יציאת האלבום, סטיילס הופיע בהפתעה בהופעה פרטית בפני מעריצים בלונדון.
סטיילס ערך הופעה דומה בטרובדור בלוס אנג'לס ב-19 במאי, והזמין את סטיבי ניקס להופיע בתור אורחת מיוחדת ויחד הם שרו את השיר "Two Ghosts" כמו כן גם את "Landslide" ואת "Leather and Lace".
כל ההכנסות משני המופעים נתרמו לצדקה.
ב-15 במאי, "הארי סטיילס: מאחורי האלבום" יצא לאור באופן בלעדי באפל מוזיקה, סרט תיעודי באורך 49 דקות הכולל תיעוד של תהליך כתיבת האלבום והקלטת האלבום בג'מייקה ובלוס אנג'לס.
כמו כן גם הופעה של האלבום שצולמה ב-Abbey Road Studios בלונדון.
במהלך סיבוב ההופעות, סטיילס ביצע שני שירים שלא שוחררו, "Oh Anna" ו-"Medicine", שנכתבו במקור עבור האלבום.
Hard Rock Hallelujah (בתעתיק לעברית: הארד רוק הללויה; מוכר גם כרוק כבד הללויה) הוא שיר שנכתב ובוצע בידי הלהקה הפינית "לורדי" אשר חבריה ידועים במנהגם להסתיר את פניהם וגופם באיפור כבד ותחפושות בהשראת סרטי אימה.
השיר ייצג את פינלנד באירוויזיון 2006 והגיע למקום הראשון.
השיר נכתב ובוצע בידי להקת לורדי אשר הוציאו עבורו שני קליפים.
השיר ייצג את פינלנד באירוויזיון 2006 שנערך באתונה וזכה במקום הראשון עם 292 נקודות.
המספר הגבוה ביותר בהיסטוריה של האירוויזיון עד אז.
השיר בוצע על רקע פירוטכניקה נרחבת, וחברי הלהקה ביצעו אותו עם תחפושות המפלצות הרגילות שלהם.
מיסטר לורדי הוסיף לתחפושת שלו כובע עם דגל פינלנד.
בעקבות הזכייה באירוויזיון, ב-26 במאי נשבר שיא גינס כאשר 80,000 איש התאספו בהלסינקי לאירוע קריוקי ענק שבמהלכו שרו את הארד רוק הללויה.
בנוסף זכתה הלהקה ב"פרס התקשורת" ע"ש מרסל בזנסון עבור השיר.
בעקבות הזכייה שינו בעיר רובניימי את שמה של כיכר סמפו במרכז העיר לכיכר לורדי.
Hard 2 Face Reality (בעברית: קשה להתמודד עם המציאות) הוא סינגל של התקליטן האמריקאי פו הדב, אשר הוקלט על ידי הזמר-יוצר הקנדי ג'סטין ביבר והראפר האמריקאי ג'יי אלקטרוניקה.
השיר יצא לאור ב-6 באפריל 2018, כסינגל הראשון מתוך אלבום הבכורה של פה הדב, Poo Bear Presents Bearthday Music.
השיר נכתב בסוף שנת 2013 ותוכנן להתפרסם כבר באותה השנה.
לאחר מכן, הוכרז כי צאתו תדחה בשנה עד שלבסוף נגנז.
בנובמבר 2017, צצו שמועות בהן נאמר כי השיר עתיד לצאת לאור מחדש, ובאפריל 2018, אכן יצא השיר כסינגל מתוך אלבום הבכורה של פו הדב.
בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.
מדינהתאריך יציאהפורמטחברת תקליטיםמקורעולם6 באפריל 2018הורדה דיגיטליתBreathdayאיטליה20 באפריל 2018רדיו שירים עכשווייםיוניברסל
Harem (בעברית: הַרמוֹן) הוא אלבום האולפן השמיני של הזמרת-יוצרת האנגלייה שרה ברייטמן.
האלבום יצא לאור ב-19 במרץ 2003, בהוצאת חברת התקליטים אנג'ל רקורדס.
האלבום הגיע למקום הראשון במצעד האלבומים שבטאיוואן, והראשון במצעד האלבומים הקלאסיים.
Harem בדומה לאלבומים נוספים של ברייטמן, הופק על ידי פרנק פיטרסון.
בארצות הברית, זכה האלבום להצלחה רבה כאשר נמכר שם בכ-333,000 עותקים.
בגרמניה זכה להצלחה גם כן, כאשר נמכר שם בכ-100,000 עותקים.
מפיק האלבום, פרנק פיטרסון, הפיק בשנת 1997 את אלבומה של הזמרת-יוצרת הישראלית עפרה חזה, Ofra Haza והקלטות וסקיצות שהוקלטו על ידה באותה התקופה ולא נכנסו לאלבום שובצו בשיר "Mysterious Days".
מקוםתאריםמכירותארצות הברית (RIAA)333,000גרמניה (BVMI)זהב100,000המזרח התיכון (IFPI)זהב3,000טאיוואן (RIT)פלטינה30,000יוון (IFPI Greece)זהב10,000יפן (RIAJ)זהב100,000פורטוגל (AFP)זהב20,000קוריאה הדרומית (Gaon)פלטינה30,094קנדה (Music Canada)זהב50,000סיכוםבכל העולם1,100,000
אזור תאריך יציאה פורמטמקוריפן19 במרץ 2003תקליטורעולם28 באפריל 2003הורדה דיגיטליתגרמניה6 ביוני 2003תקליטוראיטליה9 ביוני 2003ברזילדרום אפריקהספרדפורטוגלרוסיהאוסטריה10 ביוני 2003ארגנטינהארצות הבריתדנמרקמקסיקוצרפתניו זילנד16 ביוני 2003הודו19 ביוני 2003טורקיה23 ביוני 2003בריטניה29 בספטמבר 2003
Harem World Tour הוא סיבוב ההופעות הרביעי של הזמרת-יוצרת האנגלייה שרה ברייטמן.
סיבוב ההופעות החל ב-10 בינואר 2004, והסתיים ב-23 בדצמבר באותה השנה.
סיבוב ההופעות נועד לקדם את האלבום, Harem.
סיבוב ההופעות הפך לאחד מסיבובי ההופעות המצליחים ביותר בשנת 2004, כאשר גרף למעלה מ-60 מיליון דולר.
סי.קפיטל ואן ארנה30 בינואר 2004אטלנטיק סיטיMark G.
Etess Arena8 בנובמבר 2004נורפוקTed Constant Convocation Center9 בנובמבר 2004גרינווילBI-LO Center11 בנובמבר 2004ג'קסונווילJacksonville Veterans Memorial Arena12 בנובמבר 2004מיאמיאמריקן איירליינס ארנה13 בנובמבר 2004טמפהSt.
ב-27 בספטמבר 2004, הוציאה ברייטמן את The Harem World Tour: Live from Las Vegas, שהוקלט ב-13 במרץ באותה השנה.
(בעברית: הַרמוֹן: פַנְטַזְיָה מִדְבָּרִית) הוא אלבום הווידאו השישי של הזמרת-יוצרת האנגלייה שרה ברייטמן.
אלבום הווידאו יצא לאור ב-21 באוגוסט 2004, על ידי חברת התקליטים אנג'ל רקורדס.
הופק על ידי פרנק פיטרסון.
אלבום הווידאו נתמך על גבי אלבום אולפן השמיני של ברייטמן, Harem, שיצא לאור בשנת 2003.
בדומה לאלבומי ווידאו נוספים של ברייטמן, כדוגמת Classics: The Best of Sarah Brightman VHS (2002), ו-One Night in Eden (1999), הופק על ידי פרנק פיטרסון.
השירים אשר נכללים ב- לקוחים מתוך אלבום האולפן השמיני שלה, Harem.
במקור, יצא בגרמניה, ולאחר מכן באירופה, הרפובליקה העממית של סין, ומדינות נוספות.
אלבום הווידאו זכה להצלחה רבה ברחבי העולם, כאשר קיבל בארגנטינה בפחות מכמה חודשים לצאתו, את תואר הפלטינה, על מכירות של 8,000 עותקים במדינה.
בעקבות כך, הפך לאחד מאלבומי הווידאו הנמכרים ביותר במדינה בשנת 2004.
הסרט אותו הוציאה ברייטמן בסמוך לצאת אלבום הווידאו נקרא, Sarah Brightman: Harem – A Desert Fantas.
הסרט בוים והוסרט על ידי רודי דולזל והאנס רוסאכר והשחקנית הראשית בו היא ברייטמן.
הסרט זכה לשבחים ממבקרי הקולנוע, תוך שקיבל דירוג של 8.4 ב-IMDb.
בנוסף לכך, הוקרן הסרט במהלך סיבוב ההופעות, "Harem World Tour" (2004).
הוא הוקרן לראשונה ב-24 בפברואר 2004.
"Harleys in Hawaii" (בעברית: "הארלי בהוואי") הוא סינגל שהוקלט על ידי הזמרת-יוצרת האמריקאית קייטי פרי.
השיר יצא לאור ב-16 באוקטובר 2019, על ידי חברת התקליטים קפיטול רקורדס כסינגל שני מתוך האלבום Smile.
השיר בדומה לשאר שיריה, נכתב על ידי קייטי פרי עצמה, ביחד עם צ'ארלי פות' שהפיק אותו.
ב-14 באוקטובר 2019, צייצה פרי בחשבון הטוויטר שלה, כי ב-16 באוקטובר באותה השנה תוציא את השיר.
בסמוך לכך, פורסמה עטיפת הסינגל.
בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק.
לכבוד יציאת השיר והקליפ הנלווה שלו, סקר אותו מגזין הבילבורד.
בכתבה נאמר כי "הרנסאנס של קייטי פרי ממשיך!
ביום רביעי האחרון הוציאה פרי את הקליפ לשיר הטרופי החדש שלה.
נראה כי הקליפ צולם בהוואי והוא מאזכר את הקליפ לשירה "Never Really Over" ולשירה "Teenage Dream"."
באתר המוזיקה Stereogum נאמר על קליפ השיר כי "הוא שם דגש על רכיבת אופנוע בהוואי.
דבר שתואם את הסגנון והאווירה של השיר עצמו".
הווידאו קליפ הנלווה שצולם לשיר הועלה לערוץ היוטיוב של קייטי פרי ב-16 באוקטובר 2019, בסמוך לצאתו של השיר כסינגל.
בתחילת הקליפ, ניתן לראות את פרי, כשהיא רוכבת על אופנוע.
בהמשך, ניתן לראותה כשהיא שוהה במועדון לילה ולידה חבורת גברים מכים אחד את השני.
מדינהתאריך יציאהפורמטחברת תקליטיםמקורעולם16 באוקטובר 2019הזרמת מוזיקה • הורדה דיגיטליתקפיטולאוסטרליה18 באוקטובר 2019רדיו שירים עכשווייםעולם13 בנובמבר 2019סטרימינג • הורדה דיגיטלית
"Harem" (מוכר כ-""; בעברית: "הַרמוֹן (שִׁיר מֵהַיָּם)") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השמיני שלה, Harem.
השיר יצא לאור ב-4 בנובמבר 2003, כסינגל הרביעי מתוך האלבום, על ידי חברת התקליטים אנג'ל רקורדס.
השיר נכתב על ידי פרדריקו דה בריטו, פררי טרינידדה, שרה ברייטמן, פרנק פיטרסון ורוקסן סימן והופק על ידי פיטרסון, אשר הפיק את Harem, גם כן.
"Harem" הוא שיר בסגנון הפופ הערבי, אשר משלב בתוכו גם את סגנון מוזיקת העולם והמוזיקה קלאסית.
הווידאו קליפ המלא שיצא עבור השיר הועלה ליוטיוב ב-10 ביוני 2010. בתחילת הקליפ, ניתן לראות שיירת גמלים במדבר ולאחר מכן, את שרה ברייטמן עצמה, לבושה בבגדים מסורתיים.
בהמשך, ניתן לראותה יחד עם רקדניות כשהן רוקדות בתוך הרמון לצלילי השיר.
הקליפ של הרמיקס הרשמי של השיר, הועלה ליוטיוב ב-4 במרץ 2009, והוא שונה מן הקליפ המקורי.
אזורתאריך יציאהפורמטמקורארצות הברית4 בנובמבר 2003תקליטור • מקסי סינגלאירופה2003תקליטורצרפתמקסיקו
Harlem Shake הוא שיר שהוקלט על ידי הדי ג'יי והמפיק האמריקאי, באואר.
השיר יצא לאור ב-22 במאי 2012 כסינגל הבכורה של באואר, דרך חברת התקליטים Mad Decent.
השיר לא זכה להצלחה משמעותית עד פברואר 2013, כאשר סרטון יוטיוב הכולל בתוכו את השיר הפך לתופעת אינטרנט בשם הארלם שייק.
התפשטות התופעה הובילה לעלייה במכירות הסינגל, והוא דורג במקום הראשון במצעד הסינגלים האמריקאי בילבורד הוט 100 למשך 5 שבועות ברציפות.
השיר זכה להצלחה במצעדים רבים, ובמהלך שהותו בפסגת המצעד האמריקאי, הוחלט לשנות את שיטת דירוג המצעד באופן קבוע, כך שתכלול את כמות הצפיות דרך יוטיוב.
השיר כולל בין היתר סמפול של השיר "Miller Time" של הלהקה Plastic Little.
לאחר שהפך השיר ללהיט, המוזיקאי דיפלו, ראש חברת התקליטים Mad Decent, הגיע להסדר עם הלהקה לגבי הסמפול של שירה, דבר שלא נעשה לפני הוצאת השיר.
עם זאת, לדברי באואר, הוא לא קיבל אף חלק מהרווחים של השיר עקב בעיות משפטיות בנוגע לסמפולים בשיר.
הראפרית האמריקאית אזיליה בנקס פרסמה רמיקס לשיר בערוץ הסאונדקלאוד שלה, שמאוחר יותר הוסר לבקשת באואר והוביל לסכסוך בין השניים.
גרסה זו תוכננה להיות הגרסה הרשמית של השיר, ואף בנקס טענה כי היא פרסמה את השיר לאחר שקיבלה אישור לעשות זאת, ואילו באואר טען כי הגרסה של בנקס לא הייתה לטעמו, ולכן לא השתמש בה וביקש מבנקס שלא לפרסמה.
Hard Core (בעברית: בלתי מתפשרת) הוא אלבום הבכורה של הראפרית ליל קים אשר יצא ב-12 בנובמבר 1996 על ידי Undeas Recordings, ביג ביט רקורדס ואטלנטיק רקורדס.
לאחר שזכתה להצלחה עם ההרכב .Junior M.A.F.I.A החליטה קים להוציא את אלבום הבכורה שלה עליו עבדה בין היתר עם הראפר הנוטוריוס בי.
אשר שימש כמפיק בפועל ואף הופיע ב-4 שירים.
בנוסף היא גם שיתפה פעולה עם מפיקים כמו שון קומבס, סטיב ג'יי, ג'רמיין דופרי ועוד.
ראפרים נוספים כמו ג'יי זי וקומבס עצמו גם השתתפו באלבום.
האלבום היה בולט בזכות הטון המיני הגלוי של קים וההגשה הלירית שלה, שזכו לשבחי ביקורות ממבקרי המוזיקה והחשיבו את האלבום כקלאסיקה.
האלבום פתח במקום ה-11 בארצות הברית עם מכירות של 78 אלף עותקים אך בסופו של דבר הצליח להגיע למעמד פלטינה כפולה במדינה עם מכירות של 2 מיליון עותקים.
בנוסף הוא הגיע למקום ה-3 במצעד אלבומי ה-R&B וההיפ-הופ האמריקאי ולמקום ה-62 בקנדה.
נכון להיום מכירות האלבום עומדות על 5 מיליון עותקים בכל העולם.
לאחר שלקחה חלק בהרכב Junior M.A.F.I.A.'s החלה קים למנף את קריירת הסולו שלה על ידי השתתפות באלבומים של זמרים כמו מונה ליזה, האחים אייזלי ו-Total.
האלבום הוקלט ברובו באולפני The Hit Factory בניו יורק סיטי כאשר עבדה קים על האלבום עם מספר מפיקים ביניהם שון קומבס וג'רמיין דופרי.
מבחינה מוזיקלית האלבום הכיל מוזיקת ראפ ומילים בעל אופן מיני בוטה, סגנון מוזיקה וליריקה אשר אפיינו באותה תקופה בעיקר מוזיקה של אמנים זכרים.
במקור שם האלבום היה אמור להיות "Queen Bee" אך שונה מסיבות לא ידועות.
3. "No Time" (בשיתוף שון קומבס)
13. "Not Tonight" (בשיתוף ג'רמיין דופרי)
Hard Core (בעברית: בלתי מתפשרת; ידוע גם כ-Hard Core 2K14) הוא המיקסטייפ השלישי של הראפרית ליל קים אשר יצא ב-11 בספטמבר 2014 על ידי I.R.S Records.
קים פרסמה לראשונה אודות יציאתו של המיקסטייפ ביולי 2013 כאשר אמרה כי תאריך יציאתו צפוי להיות באוקטובר אותה שנה אך בעקבות הריונה יציאתו נדחתה.
קים אמרה כי למרות שלמיקסטייפ יש את אותו השם כמו של אלבום הבכורה שלה עדיין המיקסטייפ לא מהווה המשך לאלבום הבכורה שלה.
קים אמרה כי מטרת המיקסטייפ היא שהמאזינים יקבלו את ההרגשה שקיבלו ששמעו את אלבום הבכורה שלה אותה כינתה קים כ"קוקאין של ראפ" ומכאן נגזר שם המיקסטייפ.
Harder Than Ever הוא אלבום הבכורה של הראפר האמריקאי ליל בייבי.
האלבום יצא לאור ב-18 במאי 2018, על ידי חברות התקליטים 4 פוקטס פול, וולף-פאק מיוזיק גרופ, קוואליטי קונטרול מיוזיק גרופ, מוטאון רקורדס וקפיטול רקורדס.
האלבום מכיל הופעות אורח של סטארליטו , דרייק, מאניבאג יו, גאנה, יאנג ת'אג, ליל עוזי ורט, אופסט והוד-ריץ' פאבלו ג'ואן.
בנוסף, האלבום מכיל הפקות מוזיקליות של סאות'סייד , ויזי , טיי קית' , קוואי גלובל וטורבו , בין היתר.
הסינגל המוביל של האלבום, "Southside", יצא להורדה דיגיטלית ב-8 במאי 2018, יחד עם וידאו קליפ.
השיר הופק על ידי סאות'סייד.
את הקליפ ביים אדגר אסטבס.
הסינגל השני מתוך האלבום, "Yes Indeed", בהשתתפות דרייק, יצא לאור ב-15 במאי 2018. את השיר הפיק ויזי.
באתר Album of the Year, זכה האלבום לציון ממוצע משוקלל של 70 מתוך 100, בהתבסס על שתי ביקורות.
אוון ריטלבסקי מפיצ'פורק העניק לאלבום ביקורת מעורבת ונתן לו ציון של 6.6 מתוך 10. אף על פי שסיים את תיאור אלבום הבכורה של ליל בייבי במילים: "מרשים מבחינה טכנית: מלוטש, יעיל, אך גם סוג של תיאור חסר תואר", הוא גם הצהיר כי "הראפ של בייבי אינו מהבהב יותר מחושו האופנתי.
הוא מתחרז בזרם מחשבה מכוון וחצי מושר, כמו מעין ניואנס של ריץ' הומי קוואן.
ברמה הטכנית גרידא, הוא מרשים".
האלבום הגיע בשיאו למקום השלישי במצעד הבילבורד 200, וצבר 71,000 יחידות שקולות לאלבום בשבוע הראשון שלו.
האלבום הפך להוצאה הראשונה של ליל בייבי שהגיעה לעשירייה הפותחת במצעדי הבילבורד.
בשבוע השני, ירד האלבום למקום השביעי במצעד וצבר 45,000 יחידות נוספות.
בשבוע השלישי, ירד האלבום למקום התשיעי וצבר 37,000 יחידות נוספות.
בשבוע הרביעי, נותר האלבום במקום התשיעי והרוויח 34,000 יחידות, תוך שצבר 184,000 יחידות שקולות לאלבום סך הכל בארבעת השבועות הראשונים לצאתו.
נכון לדצמבר 2018, האלבום צבר 717,000 יחידות שקולות לאלבום בארצות הברית.
ב-28 בפברואר 2020 קיבל האלבום את תואר הפלטינה מאיגוד תעשיית ההקלטות האמריקאי, על מכירות של כמיליון עותקים בארצות הברית סך הכל.
מדינהתוארמכירות קנדה (Music Canada) זהב 40,000 ארצות הברית (RIAA) פלטינה 1,000,000
ההקדמה של הספר נכתבה על ידי המנתחת הכללית של ארצות הברית, ג'וסלין אלדרס, שהתפטרה לאחר שהציעה כי אוננות הוא אמצעי למנוע מצעירים לעסוק בפעילות מינית מסוכנת יותר.
הספר דן על חוקים הנוגעים לפורנוגרפיית ילדים, אונס סטטוטורי והפלות לקטינים בארצות הברית, תוך כדי שימוש במגוון מחקרים וראיונות עם בני נוער ומבוגרים כאחד.
לוין ניתחה גם חינוך מיני להימנעות בלבד , אשר לוין רואה כסוג של חינוך מיני פרודוקטיבי ומסוכן.
הספר בחן גם את המונחים ש-"מזיקים לקטינים" וקשורים ל-"החצפה", שלוין רואה בהם כמילים נרדפות לצנזורה, וכן את מקרה דילן נ' הת'ר (Dylan v.
Heather), ותוכנית התמיכה לילדים ריאקטיביים פוגעניים (SPARK) והתכנית לשירותי החינוך המיני (STEP).
בגלל אופיו השנוי במחלוקת ותוכנו, היה כמעט בלתי אפשרי עבור לוין למצוא מו"ל, כאשר אחד מהמו"לים הפוטנציאלים אפילו כינה את הספר כ-"רדיואקטיבי".
בסופו של דבר, הספר יצא על ידי הוצאת אוניברסיטת מינסוטה , אף על פי שהייתה אי-הסכמה לכך בהנהלת אוניברסיטת מינסוטה.
ב-2002, הספר זכה בפרס הספר שזכה לעניין של העיתון האמריקאי, לוס אנג'לס טיימס.
ב-2003, יצאה מהדורה בכריכה רכה של הספר על ידי Perseus Books Group , שכלל גם את פירוטי התגובות הציבוריות שנאמרו על הספר.
כתב העת The Library Quarterly פרסם מאמר של אליזה טי.
דרזנג, שסיווג את הספר "Not in Front of the Children", כמסה יעילה בנושא הצנזורה לילדים, כמו ספר זה.
במאמר שפורסם בכתב העת Journal of Sex & Marital Therapy , הפרופסורית ללימודי נשים במידלברי קולג', דבורה גרנט, השוותה את הספר Not in Front of the Children עם ספר זה.
גרנט אפיינה את שני הספרים כעבודות משמעותיות המדגישות את החשיבות של מתן אפשרות לבני הנוער לגשת למשאבים חינוכיים אינפורמטיביים.
"Harder" הוא סינגל של המפיק המוזיקלי והדי ג'יי הבריטי, ג'קס ג'ונס, בשיתוף פעולה עם הזמרת-יוצרת האמריקאית, ביבי רקסה.
השיר שיצא, על ידי פולידור רקורדס, ב-12 ביולי 2019, נמצא במיני-אלבום הבכורה של ג'ונס, Snacks.
זהו הסינגל התשיעי מתוך המיני-אלבום וזאת, בנוסף לכך שהוא נכלל גם ב-.
הווידאו קליפ של השיר יצא לאור ב-31 ביולי 2019. השיר נשלח לרדיו להיטים עכשוויים ב-13 באוגוסט 2019.
השיר נכתב על ידי ג'קס ג'ונס, קמיל פרסל, סטיב מק וביבי רקסה והופק על ידי ג'קס ג'ונס וסטיב מק גם כן.
ג'ונס שיתף קטע מהשיר ב-9 ביולי 2019, ושאל את המעריצים שלו מי הם חושבים שהוא שר עליו.